સાચો અમીર

ભારતની ભૂમિના એક સંત...

એક રાજાના રાજ્યમાં તે રહે... લોકો દર્શનાર્થે આવે છે અને સંતના ચરણમાં દ્રવ્ય મૂકી જાય છે...

એક કરતાં સંત પાસે સારું અને ધન ભેગું થઈ ગયું...

એક વખત સંતે તીર્થયાત્રાએ જવાનો વિચાર કર્યો, એના મૂળમાં વિચાર હતો - અપરિગ્રહનો...સંતને વિચાર આવ્યો-‘બધું છોડીને બેઠેલો હુંય...દુઃખને શાંત કરવા માટે સંત બની બેઠેલો હું... સંસારનો મોહ-માયા છોડીને બેઠેલો હું આ મોહ-માયામાં કેમ ફસાયો...એક જ ગામમાં સ્થિર રહ્યો તેથી...સાધુતો ચલતા ભલા, જૈસે નદિયાં નીર...સંતોને ભલા એક જગ્યાનું મમત હોય !!...ના હોય...જગ્યાનો મોહ, દ્રવ્યની મમતા જગાડે... આ માયા-જાળ હવે તોડવી જ રહી...

તેની તેમણે બીજે દિવસે ગામ છોડવાનું આ બહાનું ઊભું કર્યું. એ સાથે જ તેમણે એક બીજી પણ વાત મૂકી-મારું આ ધન, હું ગરીબ માણસને દેવા ચાહું છું. જે વધુમાં વધુ ગરીબ હશે, તેને જ આ ધન હું આપીશ.

બીજે દિવસે રાજ્યમાં ગરીબ લોકોની ઠઠ જામી...ગરીબ લોકોનો મેળો જામ્યો...

સંતો આટલા ગરીબોને જોઈ વિસ્મય પામી ગયા...

સંતના આંગણે આગેલા સૌ ગરીબો પોતાને સૌથી વધુ ગરીબ પુરવાર કરવા લાગ્યા...

પણ આ અલગારી સંતનું મન ક્યાંય માનતું નથી.

સંતના આંગણે આવેલા સૌ ગરીબો પોતાને સૌથી વધુ ગરીબ પુરવાર કરવા લાગ્યા...

પણ આ અલગારી સંતનું મન ક્યાંય માનતું નથી.

છેવટે એક દિવસ ત્યાં રાજાની સવારે આવી છે.

સંત તરત જ બોલી ઊઠ્યા - ‘આ આવ્યો રાજ્યનો સૌથી ગરીબ માણસ...’ રાજા આ સાભળી સ્તબ્ધ થઈ ગયો.

તેણે સંતને હાથ જોડીને પૂછ્યું : ‘મહારાજ ! મારી પાસે તો અપાર ધન છે. તમે મને સૌથી ગરીબ તરીકે શાથી નવાજ્યો ?’

સંતે એક નજર રાજાના આખા શરીર ઉપર ફેરવી. આભૂષણોથી લદાયેલા રાજાને જોઈ તેની આંખમાં આંખ પરોવી સંતે કહ્યું - ‘રાજન્‌ ! તું ગરીબ નથી તો શું છે ? જો તારી પાસે ઘન હોત, તો તારા રાજ્યમાં આટલા નિર્ધનો હોત ? જે રાજ્યનો રાજા ગરીબ હો, તે રાજ્યમાં જ ગરીબોનો રાફડો ફાટ્યો હોય ને ! રાજા ધનવાન હોત તો પ્રજા પણ ધનવાન જ હોત...

અથવા બીજા શબ્દોમાં કહું તો એમ પણ કહી શકાય કે જે રાજ્યમાં ગરીબો વધુ હોય, તે રાજા પણ ગરીબ જ છે. કારણ કે તે રાજ્ય ગરીબ તરીકે જ ઓળખાવાનું ને !

તારી આટલી જનતા ગરીબ હોય તો તું આમીર કેવી રીતે ? તને અમીર બનાવવા માટે જ હું મારી સંપત્તિ તને આપવા ચાહું છું.

રાજા તો સાંભળી આભો જ બની ગયો. જમીન માર્ગ આપે તો તેમાં સમાઈ જવાની ઈચ્છા થઈ આવી. તેનું માથું શરમથી સંતના શ્રીચરણોમાં ઝુકી ગયું.

સંતે તેનું માથું ઊંચું કર્યું. તેની આંખોમાં આવેલા આંસુ લૂછ્યા અને કહ્યું - ‘વત્સ ! લે આ મારી સંપત્તિ...આને તાર ઘરભંડારમાં પ્રમુખ સ્થાને રાખજે. જેથી તને યાદ આવે કે તારે અમીર થવાનું છે. તારા રાજ્યમાં એક પણ ગરીબ ન રહેવો જોઈએ. જ્યાં સુધી તારા રાજ્યમાં એક પણ ગરીબ છે, ત્યાં સુધી તું અમીર નથી.

અને, એક વાત ખાસ ધ્યાનમાં લેજે - જે અમીર થઈને જીવે છે, તે જ આ પૃથ્વી પર અમર બનીને જાય છે. ગરીબનું કોઈ નામ નથી લેતું, અમીરના નામની હજારો-લાખો માળાઓ ગણાય છે. એટલે જ તે અમર બની જાય છે. એની અમર નામના શાશ્વત રહે છે.’’

છેલ્લે સંતે રાજાના માથે હાથ મુકીને આશિષ આપતાં કહ્યું - ‘નાશવંત એવા ધનનો નશો છોડીને ગરીબીનો નાશ કરજો. ગરીબીનો વિનાશ કરી અવિનાશી અમીરી મેળવજો. અને અમીર બનીને અમર બનજો.’

રાજાના હાથમાં ધનની પોટલી મૂકી સંતે ત્યાંથી રવાના થયા, તીર્થયાત્રા કરવા માટે...

---------------------------------------------------------------

શિષ્યનુંમન

એક વખત એક ગુરુ અને શિષ્ય તીર્થયાત્રાએ ગયા...ઘણાં બધાં તીર્થોની યાત્રા કરીને પાછા પણ આવી ગયા...

પોતાના આશ્રમ જઈને તેઓ હેબતાઈ ગયા... વરસાદ અને વાવાઝોડાએ તેમના આશ્રમને અસ્ત-વ્યસ્ત કરી નાંખ્યો હતો. ઝૂંપડી ઊખડી ગઈ હતી અને સામાન અહીં-તહીં વેર-વિખેર પડ્યો હતો.

આ બધું જોઈ શિષ્ય બોલ્યો : ‘જુઓ ગુરુજી ! આખો આશ્રમ ખેદાન-મેદાન થઈ ગયો છે. કોઈ ચીજ સરખી નથી રહી. આ બધુું જોયા પછી મારો પ્રભુ પરનો વિશ્વાસ ઊઠી ગયો છે.

‘કેમ આમ બોલે છે વત્સ !’ ગુરુએ શાંતિથી પૂછ્યું.

શિષ્ય તો ધૂંધવાયેલો જ છે. તે કહે છે : ‘તો શું ? જો ઈશ્વર હોય તો આપણું ધ્યાન ન રાખે. આપણે સદાકાળ સતત ઈશ્વરનો જાપ કરીએ, ઈશ્વરનો પ્રચાર કરીએ તો ઈશ્વરની કોઈ ફરજ નથી ? આપણી ઝૂંપડીને ઊખડી જતા બચાવી લેવી જોઈએ ને!

અને પેલા અમીરો-શેતાનો !...જેવો નથી તો ભગવાનનું નામ લેતા કે નતી તો પણ અચણી જેમ આરાધના-સાધના કરતાં....છતાં ય તેઓના મહેલો જેમના તેમ રાખે છે. તેને કોઈ જ ઊની આંચ પણ આવતી.’

ગુરુજી મલકાયા...

શિષ્યને શાંત પાડતાં ગુરુ બોલ્યા - ‘વત્સ ! શાંત મનથી વિચાર કર. તને જણાઈ આવશે કે પરમાત્માની કૃપા આપણા ઉપર જ અનરાધાર વરસી રહી છે. આપણે જે ઝૂંપડીમાં રહીએ છીએ, તે તો ફરીથી પણ બંધાઈ જશે. કોઈ ખાસ નુકસાન નથી થયું. નુકસાન ન કહેવાય આને...

આપણા મનને તેણે એકદમ સ્વસ્ત અને સ્વચ્છ રાખ્યું છે. તેણે તૂટવા નથી દીધું. જ્યારે અમીરોના મહેલોમાં રહેનારા મન તો ક્યારના તૂટી ગયા છે. જેનાં અભાવે તેઓ શાંથિથી જીવી શકતા નથી. સમતાથી રહી શકતા નથી, એક બીજા સાથે હળી-મળી શકતા નથી, ન સુખે ઊંઘી શકે, ન સુખે જીવી શકે.

ઝૂંપડી તૂટેલી નવી બનાવી શકાય, પણ મન નવા ક્યાંથી ઊભા કરવા?

મકાન વિના જીવી શકાય, પણ મન વિના શેં જીવાય ?

મકાનની ચિંતા છોડી દે વત્સ ! મન અખંડ મળ્યું છે, તેનો અહેસાન માન. આ જ મારા ઈશની પરમકૃપા છે. મારા પરમેશ્વરના અસ્તિત્વનું આ સુમન કેવું મહેકી રહ્યું છે !!”